CELEX: 52020DP0159
Language: sk
Date: 2020-06-18 00:00:00
Title: Rozhodnutie Európskeho parlamentu z 18. júna 2020 o zriadení podvýboru pre daňové otázky (2020/2681(RSO))

8.9.2021   
            
            
               SK
            
            
               Úradný vestník Európskej únie
            
            
               C 362/181
            
         
      P9_TA(2020)0159
      Zriadenie podvýboru pre daňové otázky
      Rozhodnutie Európskeho parlamentu z 18. júna 2020 o zriadení podvýboru pre daňové otázky (2020/2681(RSO))
      (2021/C 362/39)
      
                  —
               
               
                  so zreteľom na návrh Konferencie predsedov,
               
            
                  —
               
               
                  so zreteľom na svoje rozhodnutie z 15. januára 2014 o pôsobnosti stálych výborov (1),
               
            
                  —
               
               
                  so zreteľom na články 206 a 212 rokovacieho poriadku,
               
            
               
                  1.
               
               
                  rozhodol zriadiť podvýbor Výboru pre hospodárske a menové veci;
               
            
               
                  2.
               
               
                  rozhodol, že tento podvýbor bude zodpovedný za daňové otázky, a najmä za boj proti daňovým podvodom, daňovým únikom a vyhýbaniu sa daňovým povinnostiam, ako aj za finančnú transparentnosť na daňové účely;
               
            
               
                  3.
               
               
                  rozhodol, že v časti VI prílohy VI k rokovaciemu poriadku sa dopĺňa tento odsek:
                  „Výboru pomáha podvýbor pre daňové otázky, a to pokiaľ ide o otázky týkajúce sa daní, a najmä boj proti daňovým podvodom, daňovým únikom a vyhýbaniu sa daňovým povinnostiam, ako aj finančnú transparentnosť na daňové účely“;
               
            
               
                  4.
               
               
                  rozhodol, že podvýbor bude zložený z 30 členov;
               
            
               
                  5.
               
               
                  rozhodol so zreteľom na rozhodnutia Konferencie predsedov z 30. júna 2019 a 9. januára 2020 o zložení predsedníctiev podvýborov, že predsedníctva výborov môžu mať až štyroch podpredsedov;
               
            
               
                  6.
               
               
                  poveruje svojho predsedu, aby postúpil toto rozhodnutie Rade a Komisii pre informáciu.
               
            
         (1)  Ú. v. EÚ C 482, 23.12.2016, s. 160.